**10. 09 2021. godine**

**ДРУГИ**

**Ј А В Н И П О З И В**

**ЗА ФИНАНСИРАЊЕ/СУФИНАНСИРАЊЕ ПРОГРАМА И ПРОЈЕКАТА У ОБЛАСТИ НАУКЕ У 2021. ГОДИНИ**

|  |  |  |
| --- | --- | --- |
| **Р. бр.** | **НАЗИВ ПРОГРАМА**  **(са критеријима и обавезном документацијом)** | **Документи за преузимање** |
| **1.** | **1. „Подршка раду научних и научностручних друштава, те јавних научних установа са којима Федерално министарство образовања и науке није склопило посебне уговоре о подршци њиховом функционирању и остваривању радне способности – Подршка организацији домаћих и међународних научних скупова“**  Критерији за додјелу средстава:   * научни и друштвени значај скупа; * научна релевантност организатора и референтност учесника скупа; * очекивани допринос развоју и ширењу научне мисли и резултата истраживања; * могућност успостављања трајних веза и сарадње са домаћим и страним научним установама и научним радницима; * повезивање са научном дијаспором БиХ; * традиција манифестације и важност тематике скупа; * детаљно образложен финансијски план са доказима о висини трошкова (потписани и овјерени предрачуни и сл.).   Напомена: Kао докази о висини трошкова неће се прихватити понуде или предрачуни посредничких агенција, него искључиво директних понуђача (нпр. за трошкове штампања зборника и конгресних материјала – понуда или предрачун штампарије, итд.).  Корисници средстава: научна и научностручна друштва, те јавне научне установе са сједиштем на подручју Федерације БиХ с којима Федерално министарство образовања и науке није склопило посебне уговоре о подршци њиховом функционисању и остваривању радне способности.  Федерално министарство образовања и науке додјељује, у складу са финансијским могућностима, подршку организацији научних манифестација искључиво у дијелу који се односи на материјалне трошкове припреме и одржавања научне манифестације (трошкови штампања позива и програма, трошкови умножавања реферата, кореферата, саопштења и других прилога, трошкови осигурања простора за рад научног скупа, трошкови пратећих услуга – симултано превођење и сл., трошкови објављивања радова са научног скупа у зборнику радова/зборнику апстраката или одговарајућем часопису).  Напомена: Јавне научне установе и научна и научно-стручна друштва могу пријавити највише 1 пројекат у оквиру овог програма.  Пројекат који буде одобрен од стране Федералног министарства образовања и науке подржаће се у максималном износу до 8.000,00 КМ. | Апликациони образац 1 |
| **2.** | **2. „Подршка ауторима са пребивалиштем на подручју Федерације БиХ, који нису запослени на некој од јавних високошколских и научних установа у издавању новије научне, стручне и универзитетске литературе“**  Критерији за додјелу средстава:   * детаљно образложен пројекат; * најмање двије рецензије доктора наука из одговарајуће научне области; * издавачки пројекат у 2020. или 2021. години; * доказ о радном статусу (потврда или увјерење о запослењу, односно незапослености апликанта); * позитивно мишљење високошколске или научне установе из одговарајуће научне области о квалитету и значају научног дјела; * у случају високошколског уџбеника: мишљење високошколске установе да се издање може користити као универзитетски уџбеник или помоћна литература; * детаљно образложен финансијски план са доказима о висини трошкова штампања (овјерени и потписани предрачуни и сл.).   Корисници средстава: аутори – научни радници и истраживачи, држављани БиХ са пребивалиштем на подручју ФБиХ, који нису запослени на некој од јавних научних или високошколских установа.  Федерално министарство образовања и науке додјељује, у складу са финансијским могућностима, подршку ауторима у издавању новије научне, стручне и универзитетске литературе искључиво у дијелу који се односи на материјалне трошкове реализације издавачког пројекта (трошкови техничке припреме и штампања књиге или уџбеника), без ауторских, уредничких и сличних хонорара и накнада.  Аутори могу кандидовати највише 1 пројекат у оквиру овога програма. Пројекти који буду одобрени од стране Федералног министарства образовања и науке подржаће се у максималном износу до 2.000,00 КМ. | Апликациони образац 2 |
| **3.** | **3. „Суфинансирање истраживачког рада, научног усавршавања и студијских боравака у земљи и иностранству, за кандидате са пребивалиштем на подручју Федерације БиХ, који нису запослени на некој од јавних високошколских и научних установа“**  Критерији за додјелу средстава:   * детаљно образложен пројекат; * позивно писмо или сагласност домаћина о прихватању кандидата (ако се истраживање обавља у некој од високошколских или научних установа); * доказ (копија рјешења о регистрацији и сл.) да је установа у којој се планира обавити истраживање научног или високообразовног карактера (осим у случају када се истраживање обавља на терену); * детаљно образложен временски и финансијски план истраживања са доказима о висини трошкова (овјерени и потписани предрачуни и сл.); * доказ да апликант није запослен у некој од јавних научних или високошколских установа.   Корисници средстава: научни радници и истраживачи, држављани БиХ са пребивалиштем на подручју ФБиХ, који нису запослени на некој од јавних високошколских и научних установа.  Федерално министарство образовања и науке додјељује, у складу са финансијским могућностима, подршку обављању истраживачког рада, научног усавршавања и студијских боравака у земљи и иностранству, искључиво у дијелу који се односи на материјалне трошкове (путни трошкови, трошкови боравка-смјештај и исхрана, трошкови обављања истраживања-накнаде за провођење лабораторијских и сличних испитивања, копирање, скенирање и микрофилмовање литературе, докумената и других материјала неопходних за истраживање, трошкови локалног превоза-јавни градски саобраћај), без ауторских и сличних хонорара, накнада и дневница.  Научни радници и истраживачи (корисници средстава) могу кандидовати највише 1 пројекат у оквиру овог програма. Пројекти који буду одобрени од стране Федералног министарства образовања и науке подржаће се у максималном износу до 2.500,00 КМ.  Напомена: Предност за до додјелу подршке имаће млади истраживачи (до 35 година старости), који су студенти докторског студија или кандидати за стицање научног степена доктора наука, о чему се прилажу одговарајући докази. | Апликациони образац 3 |

**Крајњи рок за подношење захтјева: 24.09.2021. године**

**Напоменe:**

* Саставни дио овог јавног позива чине апликациони обрасци за сваки од програма, у којима су наведени обавезни прилози.
* Непотпуне, неблаговремене и неодговарајуће пријаве неће се узимати у разматрање.
* Уколико апликант (правно или физичко лице) који аплицира на неки од програма јавног позива достави више приједлога од броја утврђеног јавним позивом, његова пријава неће се разматрати.
* На овај Јавни позив не могу у оквиру истог програма аплицирати апликанти који су већ подржани путем Јавног позива за финансирање/суфинансирање програма и пројеката у области науке у 2021. години, расписаног 16. 04. 2021. године.